《晚泊千墩有感》
清代·卢震

野色平烟草，孤村泛海天。铎声山顶寺，镫影树中船。

宿鸟冲残照，征帆落晚烟。长途多寂寞，万感忆从前。

作者简介：（1626—1702）清湖北竟陵人，京师籍，字亨一。范文程婿。所隶何旗不详。顺治间以诸生应廷试，授编修。康熙间累官为湖广巡抚。三藩乱起，弃长沙逃走，贬谪管乌喇船厂，后得放归。有《杜诗说略》、《说安堂集》。